**Csongrád Város Polgármesterétől**

**Száma:** Pü/33-1/2021.

**Témafelelős:** Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** *Az Alsó- Tisza-menti Önkormányzati Társulás és az általa fenntartott intézmények 2020. évi költségvetésének végrehajtásáról szóló beszámoló (zárszámadás) véleményezése*

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A Társulás Társulási Tanácsa helyett és nevében az Elnök jogosult eljárni.

Mindezekre figyelemmel, a következőket terjesztem elő:

Az Alsó- Tisza-menti Önkormányzati Társulás (a továbbiakban: Társulás) munkaszervezeti feladatait ellátó Csanyteleki Polgármesteri Hivatal köztisztviselői készítették a Társulás és az általa fenntartott nevelési- és szociális intézmények, mint költségvetési szervek 2020. évi költségvetésének végrehajtásáról szóló táblázatba foglalt beszámolóját.

A Társulás Tagönkormányzatai a Társulás Társulási Megállapodásában rögzítették, hogy a Társulás Társulási Tanácsa adott döntése közül, melyek azok a témakörök, amelyek tárgyalását és elfogadását megelőzően (vagy azt követően), a Képviselő-testületek véleményeznek, melynek keretében elfogadó, vagy elutasító javaslatot terjesztenek be a Társulás Társulási Tanácsa elé, mely ismeretében válik a Tanács határozata jogérvényessé. A Megállapodás V. Fejezete 14. pontja részletezi, hogy a Társulás éves költségvetését és annak végrehajtását minden Tagönkormányzat előzetesen véleményezi, míg a költségvetés eredeti előirányzata módosítását a Társulás Társulási Tanácsa előzetes véleményeztetés nélkül hagyja jóvá, a költségvetést és annak zárását pedig a Tagönkormányzatok minősített többséggel hozott határozatai alapján fogadja el. A fentiekben leírtakra tekintettel ez a feladat a Tagönkormányzat Polgármesterére hárul.

Fentiekre figyelemmel az alábbi határozatot hozom.

Csongrád, 2021. május 06.

Bedő Tamás

polgármester

**Csongrád Városi Önkormányzat**

**Képviselő-testületének**

**48/2021. (V.07.) önkormányzati**

Pü/33-1/2021.

**Határozata**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

A Csongrád Városi Önkormányzat Képviselő-testülete helyett és nevében eljáró Polgármesterként az Alsó- Tisza-menti Önkormányzati Társulás Társulási Megállapodása V. Fejezete 14. pontjában foglalt jogalapon a tárgyi előterjesztést változtatás nélkül elfogadom és javaslom annak a Társulás Társulási Tanácsa Elnöke általi jóváhagyását.

Erről jegyzőkönyvi kivonaton értesítést kap:

1. Erhard Gyula a Társulás Társulási Tanácsa Elnöke
2. Társulás Társulási Tanácsa tagjai
3. Kató Pálné feladatellátó jegyző, a Társulás törvényességi felelőse
4. Kruppa István Gazdálkodási Iroda vezetője
5. Irattár

Csongrád, 2021. május 06.

Bedő Tamás

polgármester